Rooslepa

Rooslepa ehk Roslep on küla Lääne maakonnas Lääne-Nigula vallas.

Küla kohta kasutati aastal 1540 nime Rotzlep, aastal 1564 Roszelepp, aastal 1565 Rodzläp, Rotslep, Rotzlep ja aastal 1798 Roslep. Aastail 1977–1999 oli küla osa Dirhami külast. Enne Eesti omavalitsuste haldusreformi 2017. aastal kuulus küla Noarootsi valda.

Rooslepa nimi on eesti päritolu ja päritolult sarnane analoogsete kohanimedega Paslepa, Sutlepa, Aulepa, Turvalepa. Nime aluseks on rahvanimetus rootsi + lõpp : lõpu või lõpp : lõpe (laht).Eesti kohanimede leksikon

Osa külast kuulub Nõva maastikukaitseala koosseisu.Maa-ameti kaardiserver

Rooslepa kalmistu on ajaloomälestisena kaitse all.Maa-ameti kaardiserver Kalmistul asub Rooslepa kabel.

Külas on Rooslepa bussipeatus, Rooslepa ja Elbiku piiril ka Spithami tee bussipeatus.https://xgis.maaamet.ee/xgis2/page/app/maanteeamet

Külas asuvad Rooslepa Laevarahn ja Rooslepa Põhjarahn.

Viited

Kategooria:Lääne-Nigula valla külad